**8517 Magyargencs, Petőfi u. 127.**

**ikt.szám:…….../2020.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2020. szeptember10-i nyilvános üléséről, mely 17 óra 00 perckor kezdődött.

Az ülés helye: Kultúrház Magyargencs

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

 Dr. Thoma Elek

Bálint Ferenc

 Erdély Tamás

Vida Gábor

Távol van: -

Tanácskozási joggal: Novák Edit aljegyző

Érdeklődő: - fő

Boros Tamás polgármester köszönti a megjelenteket, s megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 5 fő jelen van.

Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**49/2020.(IX.10.) önkormányzati határozat**

Magyargencs Község Önkormányzatának képviselő-testülete 2020. szeptember 10-i ülésének napirendjét az alábbiak szerint határozza meg:

1. Magyargencs Község Önkormányzat 2020. évi költségvetésének módosítása

Előadó:polgármester

1. 2021-2035 évi Gördülő Fejlesztési Terv tárgyalása

Előadó:polgármester

1. Vegyes ügyek

Előadó: polgármester

**Napirendek tárgyalása:**

**1)Magyargencs Község Önkormányzat 2020. évi költségvetésének módosítása**

**Előadó:polgármester**

Boros Tamás polgármester elmondja, hogy a módosítás oka a koronavírus járvány miatti gépjárműadó teljes elvonása, ami településünk számára több, mint 1 millió Ft-ot jelent. A védekezés költsége is váratlan kiadás volt. Az iparűzési adó fizetési határideje szeptember végére tolódott. Tételesen bemutatásra kerül a módosítás.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**11/2020.(IX.15.) önkormányzati rendelete**

## Magyargencs község Önkormányzat Képviselő-testülete úgy döntött, hogy az önkormányzat 2020. évi költségvetéséről szóló 1/2020.(II.14.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**2)2021-2035 évi Gördülő Fejlesztési Terv tárgyalása**

**Előadó:polgármester**

Boros Tamás polgármester ismerteti a Gördülő Fejlesztési tervet. Elmondja, hogy három határozatra van szükség, ismerteti a határozati javaslatokat. Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**50/2020.(IX.10.) önk. határozat**

**Tárgy:** **V22** viziközmű-rendszer 2021-2035. évi gördülő fejlesztési terv

1. Magyargencs Község Önkormányzat (Ellátásért Felelősök képviselője) Képviselőtestülete a víziközmű-szolgáltatásról szóló 2011. évi CCIX. törvény 11. § (1) bekezdésében előírt 2021-2035. időtávra szóló **V22** számú víziközmű-rendszerre vonatkozó gördülő fejlesztési tervet megtárgyalta.
2. A Képviselőtestület véleményezési jogával élve egyetért a Pápai Víz- és Csatornamű Zrt. bérüzemeltetésében lévő víziközmű és vagyonelemek előterjesztés szerinti felújítási, pótlási tervével.
3. A gördülő fejlesztési tervben tervezett felújítási és pótlási feladatok – jelenlegi ismereteink szerint – biztosítják a víziközmű-rendszer biztonságos működését, új víziközmű létesítése, a meglévő víziközmű bővítése nem szükséges, ezért beruházási terv nem kerül benyújtásra jóváhagyás céljából.
4. A Képviselőtestület felhatalmazza a Pápai Víz- és Csatornamű Zrt.-t, hogy a gördülő fejlesztési tervet nyújtsa be a Magyar Energetikai és Közmű-Szabályozási Hivatalhoz.

Határidő: azonnal

Felelős: Boros Tamás polgármester

Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**51/2020.(IX.10.) önk. határozat**

**Tárgy:** **V14** viziközmű-rendszer 2021-2035. évi gördülő fejlesztési terv

1. Magyargencs Község Önkormányzat Képviselőtestülete a víziközmű-szolgáltatásról szóló 2011. évi CCIX. törvény 11. § (1) bekezdésében előírt 2021-2035. időtávra szóló V14 számú víziközmű-rendszerre vonatkozó gördülő fejlesztési tervet megtárgyalta.
2. A Képviselőtestület véleményezési jogával élve egyetért a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti felújítási, pótlási tervével.
3. A Képviselőtestület jóváhagyja a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti beruházási tervét.
4. A b.) pontban jóváhagyott gördülő fejlesztési tervben meghatározott fejlesztések, pótlások és beruházások költségeinek pénzügyi forrásait felmerüléskor mindenkori éves költségvetésében biztosítja.
5. A Képviselőtestület a gördülő fejlesztési terv beruházási tervrészét a Pápai Víz- és Csatornamű Zrt. számára véleményezésre megküldi.
6. A Képviselőtestület felhatalmazza a Pápai Víz- és Csatornamű Zrt.-t, hogy a gördülő fejlesztési tervet nyújtsa be a Magyar Energetikai és Közmű-Szabályozási Hivatalhoz.

Határidő: azonnal

Felelős: Boros Tamás polgármester

Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**52/2020.(IX.10.) önk. határozat**

a közös tulajdonú víziközmű-eszközök fejlesztéséről

Magyargencs Község Önkormányzat Képviselőtestülete az önkormányzatok közös tulajdonában lévő **V14** számú víziközmű-rendszer(ek) 2021-2035. évekre szóló gördülő fejlesztési tervét elfogadja, jóváhagyja.

A közös tulajdont érintő részek vonatkozásában - a Polgári Törvénykönyvről szóló 2013. évi V. törvény 5:78 §-ának rendelkezései alapján - mint tulajdonostárs kötelezettséget vállal arra, hogy a gördülő fejlesztési terv önkormányzatot terhelő pénzügyi forrását a tulajdonostárs önkormányzatokkal kötött megállapodásban foglaltak szerint a mindenkori éves költségvetésében betervezi, annak felmerülésekor biztosítja.

Határidő: azonnal

Felelős: Boros Tamás polgármester

**3)Vegyes ügyek**

**Előadó: polgármester**

Boros Tamás polgármester elmondja, hogy Pápakörnyéki Önkormányzatok Feladatellátó Társulása megküldte előterjesztését a Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló önkormányzati rendelet megalkotásával kapcsolatosan. Szükséges a testület egyetértése.

Boros Tamás polgármester megkérdezi, hogy van-e valakinek kérdése, hozzászólása.

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**53/2020.(IX.10.) önk. határozat**

Magyargencs Község Önkormányzatának Képviselő-testülete a Pápakörnyéki Önkormányzatok Feladatellátó Társulás Társulási Tanácsa 17/2020. (VIII. 26.) határozatával jóváhagyott, a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló önkormányzati rendelet megalkotásával egyetért.

Határidő: Folyamatos

Felelős: Polgármester

Boros Tamás polgármester elmondja, hogy a Pápakörnyéki Önkormányzatok Feladatellátó Társulása Társulási Megállapodás módosítására van szükség. Ismerteti az okokat az előterjesztésnek megfelelően.

Boros Tamás polgármester megkérdezi, hogy van-e valakinek kérdése, hozzászólása.

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**54/2020.(IX.10.) önk. határozat**

Magyargencs Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 21. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

A Képviselő-testület felhatalmazza a Társulás elnökét, hogy a Társulási Megállapodás törzskönyvi átvezetése kapcsán a technikai jellegű módosításokat saját hatáskörben végrehajtsa.

Határidő: Azonnal

Felelős: Polgármester

Boros Tamás polgármester elmondja, hogy Varga Péter vállalkozó bővíteni szeretné a tulajdonában lévő bányát, melyhez szükséges a HÉSZ módosítás. Ezt a korábbi ülésen elhatározta testület. A döntésre törvényességi felhívás érkezett. Ismerteti a felhívás tartalmát.

Kéri a felhívás tudomásul vételét.

Boros Tamás polgármester megkérdezi, hogy van-e valakinek kérdése, hozzászólása.

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**55/2020.(IX.10.) önk. határozat**

Magyargencs Község Önkormányzatának Képviselő-testülete úgy döntött, hogy tudomásul veszi a Veszprém Megyei Kormányhivatal által megküldött VE/53/852-1/2020 számú törvényességi felhívást.

Felelős: polgármester

Határidő:azonnal

Boros Tamás polgármester elmondja, hogy a Helyi Építési Szabályzat módosítását végző mérnök elkészítette a település fejlesztési tervét, mellyel kiegészítve a korábban hozott fejlesztésre vonatkozó határozatot, orvosolható a törvényességi felhívásban foglalt probléma. Ismerteti a fejlesztési tervet.

Boros Tamás polgármester megkérdezi, hogy van-e valakinek kérdése, hozzászólása.

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**56/2020.(IX.10.) önk. határozat**

Magyargencs Község Önkormányzatának Képviselő-testülete úgy döntött, hogy Magyargencs község Önkormányzat Képviselő-testülete által hozott 41/2020.(VII.9)önkormányzati határozatot kiegészíti akként, hogy a kiemelt fejlesztési terület vonatkozásában a határozat mellékletét képező telepítési tanulmánytervet elfogadja.

Felelős: polgármester

Határidő: azonnal

Boros Tamás polgármester tájékoztatja a testületet a folyamatban lévő pályázatokról. Két építkezés folyamatban van, az eszközbeszerzés is megkezdődött. A fogorvosi rendelőnél haladnak az építkezési munkálatok, a jelenlegi állás szerint határidőre el fog készülni. A hivatal energetikai felújítása folyamatban van. Bízunk benne, hogy a fűtési költségek is csökkennek a napelemek üzembe helyezésével.

A fűnyíró traktort beszereztük. Hiánypótlás megtörtént, utófinanszírozás keretében kerül kiutalásra a támogatási összeg.

Összesen 9 pályázat került benyújtásra, a játszótér felújítására és kommunális traktor beszerzésére irányuló pályázat tartaléklistára került.

A sportegyesület szintén pályázott eszközökre és felszerelésekre.

Az orvosi szolgálati lakás felújítására, óvoda felújítására, az elhagyott ingatlan megvásárlására benyújtott pályázat még bírálat alatt van.

15 platán és szederfát nyert pályázati úton az önkormányzat. A telepítést is megoldják a fák kiszállításával együtt.

Reménykedünk abban, hogy jövőre a szennyvíz kérdés is megoldódik, és lesz olyan pályázat, amiben sikeresen tudunk részt venni.

Szeptember 12-re volt tervben egy rendezvényünk, amit a járványügyi helyzetre tekintettel elhalasztottunk. A nyugdíjas nap csak decemberben aktuális nálunk, annak megtartásáról korai még dönteni.

Tájékoztatást nyújt a hivatal melletti Áfész tulajdonban lévő ingatlanrészben csőtörés volt, elég sok víz elfolyt. A tárgyalások az Áfész elnökével folyamatban vannak, mivel a vízóra az önkormányzaté. Meg kell oldani a vízvezeték leválasztását, mivel a boltnál jön be a vezeték, és ha elzárják a vezetéket, a hivatalban nincs víz. Vállalkozó bevonásával szükséges a vízórától az épület mellett elvezetni egy új vezetéket, ami közvetlenül az önkormányzat épületébe jön be.

A fogorvosi rendelő felújítása folyamatban van. A pályázatba már nem fért bele a kerítés rendbe tétele. Homokfúvásra és porfestékkel történő festésre kaptunk árajánlatot, 1,5 millió Ft. összegben. Ez nem fér bele az önkormányzat költségvetésébe, így a kaput levettük, és szemcsefúvással megtisztíttatjuk, a kerítést pedig az önkormányzat dolgozói festik le.

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2020. szeptember 10-i nyilvános ülést 18 óra 23 perckor berekeszti.

K.m.f.

**Boros Tamás Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

 aljegyző